CELEX: 31988R1929
Language: el
Date: 1988-06-29 00:00:00
Title: Κανονισμός (ΕΟΚ) αριθ. 1929/88 του Συμβουλίου της 29ης Ιουνίου 1988 για την τροποποίηση του κανονισμού (ΕΟΚ) αριθ. 3978/87 για την κατανομή μεταξύ των κρατών μελών, για το έτος 1988, ορισμένων ποσοστώσεων αλιείας για τα σκάφη που αλιεύουν στην αποκλειστική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen

Avis juridique important

|

31988R1929

Κανονισμός (ΕΟΚ) αριθ. 1929/88 του Συμβουλίου της 29ης Ιουνίου 1988 για την τροποποίηση του κανονισμού (ΕΟΚ) αριθ. 3978/87 για την κατανομή μεταξύ των κρατών μελών, για το έτος 1988, ορισμένων ποσοστώσεων αλιείας για τα σκάφη που αλιεύουν στην αποκλειστική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen  

Επίσημη Εφημερίδα αριθ. L 170 της 02/07/1988 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1929/88 ΤΟΥ ΣΥΜΒΟΥΛΙΟΥ  της 29ης Ιουνίου 1988  για την τροποποίηση του κανονισμού (ΕΟΚ) αριθ. 3978/87 για την κατανομή μεταξύ των κρατών μελών, για το έτος 1988, ορισμένων ποσοστώσεων αλιείας για τα σκάφη που αλιεύουν στην αποκλειστική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας (2), και ιδίως το άρθρο 11,  την πρόταση της Επιτροπής,  Εκτιμώντας:  ότι οι ποσοστώσεις αλιείας στα νορβηγικά ύδατα για το 1988 κατανεμήθηκαν με τον κανονισμό (ΕΟΚ) αριθ. 3978/87 (3)·  ότι η Κοινότητα και το Βασίλειο της Νορβηγίας πραγματοποίησαν διαβουλεύσεις όσον αφορά μια πρόσθετη ποσόστωση αλιείας αμμόχελου για τα κοινοτικά σκάφη στην αλιευτική ζώνη της Νορβηγίας το 1988·  ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στην Κοινότητα να καθορίσει τους όρους σύμφωνα με τους οποίους αυτές οι ποσοστώσεις αλιείας μπορούν να χρησιμοποιηθούν από τους αλιείς της Κοινότητας·  ότι, για να εξασφαλισθεί η αποτελεσματική διαχείριση αυτών των διαθέσιμων δυνατοτήτων αλιείας, θα πρέπει να κατανεμηθούν μεταξύ των κρατών μελών μέσω ποσοστώσεων, σύμφωνα με το άρθρο 4 του ίδιου κανονισμού·  ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα κατάλληλα μέτρα ελέγχου που προβλέπονται στον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου για τις αλιευτικές δραστηριότητες (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αριθμοί του παραρτήματος ΙΙ του κανονισμού (ΕΟΚ) αριθ. 3978/87 που αφορούν το αμμόχελο στη διαίρεση CIEM IV αντικαθίστανται από αυτούς που αναφέρονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην .Επίσημη Εφημερίδα των Ευρωπαϊκών Κοινοτήτων  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 29 Ιουνίου 1988.  Για το Συμβούλιο  Ο Πρόεδρος  H. RIESENHUBER  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 302 της 15. 11. 1985, σ. 1.  (3) ΕΕ αριθ. L 375 της 31. 12. 1987, σ. 35.  (4) ΕΕ αριθ. L 207 της 29. 7. 1987, σ. 1.  ΠΑΡΑΡΤΗΜΑ  Κατανομή των ποσοστώσεων αλιείας της Κοινότητας στα ύδατα της Νορβηγίας για το 1988  (τόνοι ανά βάρος νωπών ιχθύων)  1.2.3.4 //  //  //  //  // Είδη   // Διαίρεση  CIEM   // Ποσοστώσεις  αλιείας της  Κοινότητας   // Ποσοστώσεις που χορηγούνται  στα κράτη μέλη   //  //  //  //  // Αμμόχελο (αμμοδύτης)   // IV   // 200 000   // Δανία 190 000 (2)   //  //  //  // Ηνωμένο Βασίλειο 10 000 (3)   //  //  //  // (2) Εντός των ορίων της συνολικής ποσόστωσης για το μπακαλιαράκι της Νορβηγίας και το αμμόχελο, δύνανται να αντικαταστήσουν το ένα το άλλο μέχρι 19 000 τόνους.  (3) Εντός των ορίων της συνολικής ποσόστωσης για το μπακαλιαράκι της Νορβηγίας και το αμμόχελο, δύνανται να αντικαταστήσουν το ένα το άλλο μέχρι 1 000 τόνους.